钦定古今图书集成/明伦汇编/闺媛典/第151卷 > 张钊妻毛氏
## 钦定古今图书集成/明伦汇编/闺媛典/第151卷 > 张钊妻毛氏

按《崇安县志》：毛氏年十六，嫁张钊，二十一而夫亡，生
子澜仅数月，毛断发誓守节，存张氏后。姑年九十，氏
事之朝夕益谨。未几澜死，茕茕只影，霜雪照人。台使
者檄采节义，邑人公举，毛止之曰：“夫亡子亡，余未亡
人，旦夕泉下，何以名为？”卒不报劬劳以抚其孙，孙亦
克家，氏年七十三卒。